ai4bharat/Pralekha huggingface dataset:
விவசாயத்துறை அமைச்சகம்
புதிய வேளாண் சட்டங்களின் கீழ் சிக்கல்களுக்கு தீர்வு காணுதல் குறித்து அமைச்சரின் விளக்கம், மத்திய திட்டத்தின் கீழ் தமிழகத்திற்கு நிதி ஒதுக்கீடு
நாடாளுமன்றத்தின் மக்களவையில் கேள்விகளுக்கு எழுத்துப்பூர்வமாக பதிலளித்த மத்திய வேளாண் மற்றும் விவசாயிகள் நல அமைச்சர் திரு நரேந்திர சிங் தோமர் கீழ்காணும் தகவல்களை அளித்தார்.
விவசாயிகளின் விளைப்பொருட்கள் விற்பனை மற்றும் வர்த்தக  சட்டம் 2020 மற்றும் விலை உத்தரவாதம் மற்றும் வேளாண் சேவைகள் குறித்த விவசாயிகள்  ஒப்பந்த சட்டம், 2020 ஆகியவற்றின் கீழ் வேளாண் சட்டங்கள் தொடர்பாக எழும் பிரச்சினைகளுக்கு விரைவான மற்றும் சிறப்பான தீர்வை தீர்வுகாணும் வாரியம் மற்றும் துணை மண்டல அதிகாரி மற்றும் மாவட்ட ஆட்சியரால் காண்பதற்காக, துணை மண்டல அளவிலான செயல்முறை பரிந்துரைக்கப்பட்டுள்ளது.
துணை மண்டல அளவிலான அதிகாரிகள் மற்றும் மாவட்ட ஆட்சியர்களுக்கு நில வருவாய், நில ஆவணங்கள் மற்றும் பயிர் மற்றும் நில பிரச்சினைகளுக்கு தீர்வு காணுதல் உள்ளிட்டவற்றில் போதுமான கள அனுபவம் இருப்பதால், வேளாண் சட்டங்கள் மூலம் ஏற்படும் பிரச்சினைகளுக்கு தீர்வு காண்பதற்கு அவர்கள் தகுதியுடையவர்களாக இருப்பார்கள்.
பரம்பராகத் கிரிஷி விகாஸ் திட்டத்தின் துணை திட்டமாக பாரதிய பிரக்ரிதிக் கிரிஷி பதாதியை 2020-21 முதல் அரசு செயல்படுத்தி வருகிறது. இதன் மூலம் பாரம்பரிய உள்நாட்டு செயல்முறைகளுக்கு ஊக்கமளிக்கப்படுகிறது.
இத்திட்டத்தின் கீழ், குழு உருவாக்கம், திறன் வளர்த்தல், நிபுணர்களின் வழிகாட்டுதல், சான்றிதழ் வழங்குதல் மற்றும் ஆய்வுக்காக ஒரு ஹெக்டேருக்கு மூன்று வருடங்களுக்கு ரூ 12,200 வழங்கப்படுகிறது.
எட்டு மாநிலங்களில் உள்ள 4.9 லட்சம் ஹெக்டேருக்கு ரூ 4980.99 லட்சம் இது வரை வழங்கப்பட்டுள்ளது. தமிழ்நாட்டில் உள்ள 2000 ஹெக்டேருக்கு ரூ 31.82 லட்சம் வழங்கப்பட்டுள்ளது.
இதற்கிடையே, புதுதில்லியில் உள்ள பூசாவில் தாவர ஆணைய கட்டிடத்திற்கு மத்திய வேளாண் மற்றும் விவசாயிகள் நல அமைச்சர் திரு நரேந்திர சிங் தோமர் இன்று அடிக்கல் நாட்டினார்.
நிகழ்ச்சியில் பேசிய அவர், தாவர வகைகளையும், விவசாயிகளின் உரிமைகளையும் தாவர ஆணையம் பாதுகாக்கும் என்றார். விவசாயிகள் மற்றும் நுகர்வோர் எளிதாக அணுகும் வகையில் புதிய கட்டிடம் இருக்கும் என்று கூறினார்.
மத்திய வேளாண் மற்றும் விவசாயிகள் நல இணை அமைச்சர்கள் திரு கைலாஷ் சவுத்ரி மற்றும் திருமிகு ஷோபா கரந்த்லாஜே, செயலாளர் திரு சஞ்சய் அகர்வால் உள்ளிட்டோர் இந்நிகழ்ச்சியில் பங்கேற்றனர்.
தேசிய விவசாயிகள் நல திட்ட செயல்படுத்துதல் குழு அலுவலகத்தையும் மத்திய வேளாண் மற்றும் விவசாயிகள் நல அமைச்சர் திரு நரேந்திர சிங் தோமர் இன்று திறந்து வைத்தார்.
நிகழ்ச்சியில் பேசிய அவர், விவசாயிகளை தற்சார்பு நிலையை எட்ட செய்வதற்காக புதிய தொழில்நுட்பங்களை மத்திய அரசு பயன்படுத்துகிறது என்று கூறினார்.
பிரதமரின் விவசாயிகள் திட்டம், கிசான் மாந்தான் திட்டம், வேளாண் உள்கட்டமைப்பு நிதி மற்றும் வேளாண் மற்றும் விவசாயிகள் நலத்துறையின் இதர திட்டங்களின் செயல்படுத்துதலின் கண்காணிப்பு மையமாக தேசிய விவசாயிகள் நல திட்ட செயல்படுத்துதல் குழு திகழும் என்று அவர் கூறினார்
மத்திய வேளாண் மற்றும் விவசாயிகள் நல இணை அமைச்சர்கள் திரு கைலாஷ் சவுத்ரி மற்றும் திருமிகு ஷோபா கரந்த்லாஜே, செயலாளர் திரு சஞ்சய் அகர்வால் உள்ளிட்டோர் இந்நிகழ்ச்சியில் பங்கேற்றனர்.
மேலும் விவரங்களுக்கு இந்த ஆங்கில செய்திக் குறிப்புகளைக் காணவும்:
https://pib.gov.in/PressReleasePage.aspx?PRID=1737751
https://pib.gov.in/PressReleasePage.aspx?PRID=1737753
https://pib.gov.in/PressReleasePage.aspx?PRID=1737757
https://pib.gov.in/PressReleasePage.aspx?PRID=1737766
----
(Visitor Counter : 231
மத்திய அமைச்சரவை
இந்தியா- ஆஸ்திரேலியா இடையே விளையாட்டுத் துறையில் ஒத்துழைப்புக்கான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், மத்திய அரசின் இளைஞர் நலன் மற்றும் விளையாட்டு அமைச்சகம் மற்றும் ஆஸ்திரேலிய அரசின் சுகாதாரம் மற்றும் முதியோர் பராமரிப்புத் துறை ஆகியவற்றுக்கு இடையே விளையாட்டுத் துறையில் ஒத்துழைப்புக்கான புரிந்துணர்வு ஒப்பந்தத்திற்கு ஒப்புதல் அளிக்கப்பட்டது.
இந்தியாவுக்கும், ஆஸ்திரேலியாவுக்கும் இடையே விளையாட்டுத் துறையில் இருதரப்பு பரிமாற்றத் திட்டங்கள், விளையாட்டு அறிவியல், தொழில்நுட்பங்கள் மற்றும் உள்கட்டமைப்புத் துறையில் அறிவு மற்றும் நிபுணத்துவத்தை விரிவுபடுத்த இந்த ஒப்பந்தம் உதவும். விளையாட்டு வீரர் மற்றும் பயிற்சியாளர் பயிற்சி மற்றும் மேம்பாடு, விளையாட்டு நிர்வாகம் மற்றும் ஒருமைப்பாடு, முக்கிய விளையாட்டு நிகழ்வுகள், பன்முகத்தன்மை ஆகியவற்றுக்கும் இந்த ஒப்பந்தம் வகை செய்யும். இது சர்வதேச போட்டிகளில் நமது விளையாட்டு வீரர்களின் செயல்திறனை மேம்படுத்துவதற்கும், இந்தியாவுக்கும்- ஆஸ்திரேலியாவிற்கும் இடையிலான இருதரப்பு உறவுகளை வலுப்படுத்துவதற்கும் வழிவகுக்கும்.
ஆஸ்திரேலியாவுடனான விளையாட்டுத் துறையில் இருதரப்பு ஒத்துழைப்பால் ஏற்படும் நன்மைகள் சாதி, மதம், பிராந்தியம், மற்றும் பாலின பாகுபாடின்றி அனைத்து விளையாட்டு வீரர்களுக்கும் சமமாக பொருந்தும்.
உள்துறை அமைச்சகம்
சர்வதேச இளையோர் தினத்தையொட்டி மத்திய உள்துறை அமைச்சர் திரு அமித் ஷா வாழ்த்துகளைத் தெரிவித்தார்
சர்வதேச இளையோர் தினத்தையொட்டி, மத்திய உள்துறை அமைச்சர் திரு அமித் ஷா வாழ்த்துகளைத் தெரிவித்துள்ளார். அவர் பகிர்ந்துள்ள தொடர் ட்விட்டர் பதிவுகளில், “ஒரு நாட்டின் வலிமையாகவும், சொத்தாகவும் திகழ்பவர்கள் இளையோர்களே. அபரிமிதமான குறிக்கோள்கள் மற்றும் ஏராளமான திறன்களைக் கொண்டுள்ள இளையோர் சக்தியை இந்தியா கொண்டிருப்பது ஒரு வரப்பிரசாதமாகும். பிரதமர் திரு நரேந்திர மோடியின் புதிய இந்தியா கனவை நனவாக்க, அவர்கள் தொடர்ந்து பாடுபடுவார்கள் என்று நான் நிச்சயம் நம்புகிறேன்” என்று கூறியுள்ளார்.
மத்திய உள்துறை அமைச்சர், “திறமையான, உற்சாகமான இளைஞர்கள், தமக்கு கிடைக்கும் வாய்ப்புகளை சிறப்பாக பயன்படுத்திக் கொள்ளும் வல்லமை மிக்கவர்கள்” என்று குறிப்பிட்டுள்ளார்.
“ஸ்கில் இந்தியா, ஸ்டார்ட் அப் இந்தியா, மேக் இன் இந்தியா, புதிய கல்விக் கொள்கை போன்ற முடிவுகளால், பிரதமர் நரேந்திர மோடி அவர்களின் அரசு, இளையோரின் ஏராளமான திறமைகளை வெளிப்படுத்துவதற்கான சூழலைத் தொடர்ந்து உருவாக்கி வருகிறது” என்று திரு அமித் ஷா மேலும் கூறினார்.
குறு சிறு மற்றும் நடுத்தர தொழில் துறை அமைச்சகம்
பனை தொழிலை காதி மற்றும் கிராமத் தொழில்கள் ஆணையம் ஊக்குவிப்பதால் புதிய வேலைகள், இயற்கை தயாரிப்புகளுக்கு வாய்ப்பு
பதநீர் மற்றும் பனைவெல்லம் தயாரிக்க புதிய திட்டத்தை, காதி மற்றும் கிராம தொழில்கள் ஆணையம்  தொடங்கியுள்ளது. இத்திட்டம் நாட்டில் அதிகவேலை வாய்ப்பை உருவாக்கக்கூடியது. குளிர்பானங்களுக்கு மாற்றாக, பதநீரை ஊக்குவிக்கவும், பழங்குடியின மக்களுக்கு சுயவேலை வாய்ப்பை ஏற்படுத்துவதும் தான் இந்ததிட்டத்தின் இலக்கு. இத்திட்டம் மகாராஷ்டிரா மாநிலத்தின் பால்கர் மாவட்டத்தில் உள்ளதானு என்ற இடத்தில் செவ்வாய்கிழமை தொடங்கப்பட்டது. இங்கு 50 லட்சத்துக்கும் மேற்பட்ட பனைமரங்கள் உள்ளன.
பதநீர் வடித்து பனைவெல்லம் தயாரிப்பதற்கான உபகரணங்களை, 200 உள்ளூர் தொழிலாளர்களுக்கு கேவிஐசி வழங்கியது. இதற்கான 7 நாள் பயிற்சியும் அவர்களுக்கு வழங்கப்பட்டது. ரூ.15,000 மதிப்புள்ள எவர்சில்வர் கடாய், பதநீர் வடிக்கும் பாத்திரங்கள், அடுப்புகள், மற்றும் இதரப் பொருட்களான கத்திகள், கயிறு மற்றும் பதநீர் வடிப்புக்கு தேவையான பொருட்கள் வழங்கப்பட்டன. இந்த நடவடிக்கை 400 உள்ளூர் பாரம்பரிய தொழிலாளர்களுக்கு நேரடி வேலை வாய்ப்பை வழங்கும்.
சூரிய உதயத்துக்கு முன் பனை மரத்தில் இருந்து எடுக்கப்படும் பதநீர், ஊட்டச்சத்து நிறைந்த பானம். இந்தியாவின் பல மாநிலங்களில் இது அருந்தப்படுகிறது. ஆனால், இதை முறையாக சந்தைப் படுத்தாததால், இதை வர்த்தக ரீதியாக அதிகளவில் உற்பத்தி செய்வது இன்னும் தொடங்கப்படவில்லை. மத்திய சிறு, குறு மற்றும் நடுத்தர தொழில் தறை அமைச்சர் திரு. நிதின் கட்கரியின் நடவடிக்கையால், இத்திட்டம் தொடங்கப்பட்டுள்ளது. பதநீரை வர்த்தக ரீதியான குளிர்பானமாக மாற்ற மாநிலத்தில் பெரிய நிறுவனங்களை ஈடுபடுத்தும் சாத்தியங்களை இவர் ஆய்வு செய்து கொண்டிருக்கிறார்.
நாடு முழுவதும் 10 கோடி பனைமரங்கள் உள்ளன. பதநீரை முறையாக சந்தைப்படுத்தினால், இவற்றிலிருந்து மிட்டாய்கள், மில்க் சாக்லேட்டுகள், பாம்கோலா, ஐஸ்கிரீம் மற்றும் பாரம்பரிய இனிப்பு வகைகள் தயாரிக்க முடியும். தற்போது நாட்டில் பதநீர் ரூ.500 கோடி அளவுக்கு விற்பனை செய்யப்படுகிறது. இவற்றை வர்த்தக ரீதியாக தயாரிக்கும் போது, இந்த வருவாய் பலமடங்காக அதிகரிப்பதற்கான வாய்ப்புகள் உள்ளன.
பதநீர் மற்றும் பனைவெல்லம் தயாரிப்பதற்கான விரிவான திட்டத்தை கேவிஐசி தயாரித்துள்ளது. பதநீர் நொதித்து போவதைத் தடுக்க, இவற்றை பதப்படுத்தி பாதுகாப்பதற்கான திட்டத்தைத் தொடங்கவும் கேவிஐசி திட்டமிட்டுள்ளது. குளிரூட்டப்பட்ட பதப்படுத்தப்படும் பதநீரை, வர்த்தகர்கள் மற்றும் நுகர்வோரிடம் சேர்க்க திட்டமிடப்பட்டுள்ளது.
‘‘இளநீர் வரிசையில், பதநீரையும் குளிர்பானமாக சந்தைப்படுத்த நடவடிக்கை எடுத்துவருகிறோம். பதநீர் இயற்கையான, ஊட்டச்சத்து மிக்க பானம். இதன் உற்பத்தியை அதிகரித்து, இந்திய கிராமத் தொழிலாக மாற்ற நாங்கள் முயற்சிக்கிறோம்’’ என தொழிலாளர்களுக்கு காணொலிக்காட்சி மூலம் உபகரணங்களை வழங்கிய கேவிஐசி தலைவர் திரு. வினய்சக்சேனா கூறினார்.
-----
(Visitor Counter : 188
உள்துறை அமைச்சகம்
சாலையோர வியாபாரிகளின் நலனுக்காக மோடி அரசால் செயல்படுத்தப்படும் பிரதமர் ஸ்வாநிதி திட்டத்தை மத்திய உள்துறை அமைச்சர் திரு அமித் ஷா பாராட்டினார்
மத்திய பிரதேசத்திலுள்ள சாலையோர வியாபாரிகளுடன் 'ஸ்வாநிதி சம்வாத்' என்னும் கலந்துரையாடல் நிகழ்ச்சியை பிரதமர் திரு நரேந்திர மோடி இன்று நடத்தினார்.
இதைத் தொடர்ந்து, சாலையோர வியாபாரிகளின் நலனுக்காக மோடி அரசால் நடத்தப்படும் பிரதமர் ஸ்வாநிதி திட்டத்தை மத்திய உள்துறை அமைச்சர் திரு அமித் ஷா பாராட்டினார்.
இதுகுறித்து தனது ட்விட்டர் பக்கத்தில் பதிவுகளை வெளியிட்டுள்ள திரு அமித் ஷா, "இந்தியாவின் வளர்ச்சி என்பது ஒவ்வொரு குடிமகனின் மேம்பாட்டில் தான் உள்ளது சமூகத்தின் அனைத்து பிரிவினருக்கும் அதிகாரம் அளிக்க பிரதமர் நரேந்திரமோடி உறுதி கொண்டுள்ளார்," என்று தெரிவித்தார்.
"சாலையோர வியாபாரிகளுக்கு அதிகாரம் அளிப்பதை லட்சியமாகக் கொண்டுள்ள பிரதமர் ஸ்வாநிதி திட்டம், பிரதமரின் தொலைநோக்குப் பார்வை மற்றும் ஏழைகள் மீது அவருக்குள்ள அக்கறையின் விளைவாகும்," என்று அவர் மேலும் கூறினார்.
இந்த திட்டம் கோடிக்கணக்கான ஏழைகளுக்கு சேவை அளித்து வருவதாக தெரிவித்த உள்துறை அமைச்சர், கொரோனா நெருக்கடி காலத்தில் அவர்களின் வாழ்வாதாரங்களை மறு சீரமைக்க இத்திட்டம் உதவியதாக கூறினார்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleseDetailm.aspx?PRID=1652634
(
நாடாளுமன்ற விவகாரத்துறை அமைச்சகம்
தனிநபர் தகவல் பாதுகாப்பு மசோதா 2019 குறித்த கூட்டுக்குழு, கருத்துக்களையும் ஆலோசனைகளையும் கோரியுள்ளது
தனிநபர் தகவல் பாதுகாப்பு மசோதா 2019 மக்களவையில் அறிமுகம் செய்யப்பட்டுள்ள நிலையில், இதுகுறித்து ஆய்வு செய்து அறிக்கை அளிக்க திருமதி மீனாட்சி லெகி  எம்பி, தலைமையிலான இரு அவைகளின் நாடாளுமன்ற கூட்டுக்குழுவுக்கு அனுப்பப்பட்டுள்ளது.
இந்த மசோதா குறித்து தனிநபர்கள், சங்கங்கள், அமைப்புகளிடமிருந்து கருத்துக்களையும் ஆலோசனைகளையும் பெறுவது என இது முடிவு செய்துள்ளது. தனிநபர் தகவல் மசோதா 2019 மக்களவை இணையதளத்தில் பதிவேற்றம் செய்யப்பட்டுள்ளது .
இந்தக்குழுவுக்கு கருத்துக்கள் / ஆலோசனைகள் தெரிவிக்க விரும்புவோர் ஆங்கிலம் அல்லது இந்தியில் எழுதி இரண்டு நகல்களை இயக்குனர், மக்களவைச் செயலகம், அறை எண். 152, நாடாளுமன்ற இல்லம் அனெக்ஸ், புதுதில்லி 110 001 என்ற முகவரிக்கு அல்லது jpc-datalaw@sansad.nic.in / mrs.mlekhi@sansad.nic.in என்ற மின்னஞ்சல் முகவரிகளுக்கு மூன்று வாரங்களுக்குள் அனுப்பிவைக்கலாம்.
இவ்வாறு குழுவுக்கு அளிக்கப்படும் மனு குழுவின் ஆவணங்களின் ஒரு பகுதியாக இருக்கும். இவை ரகசியமானதாக கருதப்படும்.
மனு அளித்ததோடு குழுவின்முன் நேரில் ஆஜராக விரும்புவோர் இதனைத் தனியாகக் குறிப்பிட வேண்டும் என்று கேட்டுக்கொள்ளப்படுகிறார்கள். இருப்பினும் தலைவரின் முடிவே இதில் இறுதியானதாக இருக்கும்.
பிரதமர் அலுவலகம்
ஆந்திரப் பிரதேச ஆளுநர் பிரதமருடன் சந்திப்பு
ஆந்திரப் பிரதேச ஆளுநர் திரு பிஸ்வா பூஷன் ஹரிசந்தன், பிரதமர் திரு நரேந்திர மோடியை புதுதில்லியில் இன்று சந்தித்தார்.
(
மத்திய பணியாளர் தேர்வாணையம்
திருமதி. ஸ்மிதா நாகராஜ் யு.பி.எஸ்.சி உறுப்பினராகப் பொறுப்பேற்பு
திருமதி.ஸ்மிதா நாகராஜ் மத்தியப் பணியாளர் தேர்வு ஆணையத்தின் உறுப்பினராக டிசம்பர் 1-ம் தேதி பதவிப்பிரமாணமும் ,ரகசிய காப்பு உறுதிமொழியும் எடுத்துக்கொண்டார். தேர்வாணையத்தின் தலைவர் பேராசிரியர் டேவிட் ஆர். சியேம்லி பதவிப்பிரமாணம் செய்து வைத்தார்.
திருமதி நாகராஜ், 1984-ம் ஆண்டு தமிழ்நாட்டுத் தொகுப்பு ஐ.ஏ.எஸ் அதிகாரியாவார். கடந்த 33 ஆண்டுகளில் தமிழ்நாடு மற்றும் மத்திய அரசுப் பணியில் பல்வேறு பொறுப்புகளை அவர் வகித்துள்ளார். மத்திய சமூக நல வாரியத்தின் நிர்வாக இயக்குநர், பணியாளர் மற்றும் பயிற்சி துறையின் இயக்குநர், பாதுகாப்பு அமைச்சகத்தில் இணைச் செயலர் ஆகிய பொறுப்புகளை அவர் வகித்திருக்கிறார். இந்தப்பொறுப்பில் சேருவதற்கு முன்பு , பாதுகாப்பு அமைச்சகத்தின் தலைமை இயக்குநர்  பணியில் அவர் இருந்தார். மாநிலத்தில், எரிசக்தி,நிதி,சுகாதாரம், சிறு தொழில் துறைகளில் முக்கிய பொறுப்புகளில் அவர் பணியாற்றியவர்.
சுரங்கங்கள் அமைச்சகம்
வடகிழக்கு புவியியல் மற்றும் கனிம வள அமைச்சர்கள் மாநாட்டிற்கு மத்திய அமைச்சர் திரு பிரல்ஹாத் ஜோஷி தலைமை ஏற்கிறார்
நாகாலாந்தில் வரும் 31 ஆம் தேதி நடைபெறும் முதலாவது வடகிழக்கு புவியியல் மற்றும் கனிம வள அமைச்சர்கள் மாநாட்டிற்கு, மத்திய சுரங்கம், நிலக்கரி மற்றும் நாடாளுமன்ற விவகாரத் துறை அமைச்சர் திரு பிரல்ஹாத் ஜோஷி தலைமை ஏற்கிறார்.
இந்த மாநாட்டின் முதல் நிகழ்வாக வடகிழக்கு மாகாணங்களை சேர்ந்த பல்வேறு அமைச்சர்கள் கலந்து கொண்டு அங்கு கனிமம் மற்றும் புவியியல் சார்ந்த நடவடிக்கைகள் குறித்து பேச்சு வார்த்தை நடத்துகிறார்கள். அதில் எடுக்கப்பட்ட முக்கிய முடிவுகள் குறித்து அவர்கள் பின்னர் அமைச்சர் திரு பிரல்ஹாத் ஜோஷியிடம் எடுத்துரைக்கிறார்கள்.
இந்த மாநாட்டின் நோக்கமானது வடகிழக்கு மாகாணங்களில் நிலவும் பிரச்சினைகள் குறித்து விவாதித்து முக்கிய முடிவுகள் எடுப்பதற்காகத்தான். வடகிழக்கு மாகாணங்களில் கனிம வளம் அதிகளவில் இருப்பதால், அதுதொடர்பான நடவடிக்கைகள் குறித்து சுரங்கத்துறை அமைச்சகம் முக்கியத்துவம் அளித்து வருகிறது. அதன் விளைவாக அந்த பகுதிகள் வளர்ச்சி அடையும்.
கனிம வள சுரங்க நடவடிக்கைகள், புவியியல் மற்றும் அதுசார்ந்த சுரங்க நடவடிக்கைகளுக்கு சுரங்கத்துறை அமைச்சகம் தொடர்ந்து பல்வேறு செயல்திட்டங்களை நிறைவேற்றி வருகிறது. இதன் ஒரு பகுதியாகவே இந்த ஆண்டு செப்டம்பர் மாதத்தில் ஹைதராபாதில் தேசிய கனிம வள அமைச்சர்கள் மாநாடு நடைபெற்றது குறிப்பிடத்தக்கது.
விவசாயத்துறை அமைச்சகம்
இந்தியாவின் ஜி-20 தலைமையின்கீழ் முதலாவதுவேளாண் பணிக்குழுக் கூட்டம் இந்தூரில் நிறைவடைந்தது
இந்தியாவின் ஜி-20 தலைமையின்கீழ் இந்தூரில் 3 நாட்கள் நடைபெற்ற முதலாவது வேளாண் பணிக்குழுக் கூட்டம் இன்று  நிறைவடைந்தது. கலாச்சாரம், உணவு உள்ளிட்ட பாரம்பரிய நிகழ்ச்சிகளுடன் ஆக்கப்பூர்வ ஆலோசனைக் கூட்டங்களும் நடைபெற்றன.
உணவு பாதுகாப்பு மற்றும் ஊட்டச்சத்து, பருவநிலை அணுகுமுறையுடன் நீடித்த வேளாண்மை, அனைவரையும் உள்ளடக்கிய வேளாண்மை மதிப்புச் சங்கிலி மற்றும் உணவு நடைமுறைகள், வேளாண் துறையில் மாற்றத்திற்கான டிஜிட்டல் மயமாக்கல் ஆகிய நான்கு கருப்பொருள்களின் மீதான விவாதங்களுடன் இன்றைய நிறைவுநாள் தொழில்நுட்ப அமர்வு தொடங்கியது. ஒவ்வொரு அமர்வின் போதும், திறந்த முறையிலான விவாதங்கள் நடைபெற்றன. பிரதிநிதிகள் தங்களது கருத்துக்கள், ஆலோசனைகளை தெளிவாக எடுத்துரைத்தனர்.
நிகழ்ச்சியில் பங்கேற்ற வேளாண்துறை இணைச்செயலாளர் டாக்டர் ஸ்மிதா சிரோகி, அமர்வுகளின் போது விவாதிக்கப்பட்ட முக்கியமான கருத்துக்களை விளக்கினார்.
நிறைவுரையாற்றிய வேளாண் துறை செயலாளர் திரு மனோஜ் அகுஜா, வேளாண் ஆய்வுகள் மேம்பாட்டுப் பணிகளில் ஜி-20 உறுப்புநாடுகள் இடையே கூடுதல் ஒருங்கிணைப்பு அவசியம் என்று வலியுறுத்தினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1899499
எரிசக்தி அமைச்சகம்
நான்கு வருடங்களை வெற்றிகரமாக நிறைவு செய்த சௌபாக்யா திட்டம்
சௌபாக்கியா தொடங்கப்பட்டதில் இருந்து இந்த ஆண்டு மார்ச் 31 வரை 2.82 கோடி குடும்பங்களுக்கு மின்சார வசதி கிடைத்துள்ளது. மார்ச் 2019 நிலவரப்படி, நாட்டின் கிராமப்புற மற்றும் நகர்ப்புறங்களில் 2.63 கோடி மின்சாரம் இல்லாத வீடுகளுக்கு சாதனை அளவில் 18 மாதங்களில் மின் இணைப்புகள் வழங்கப்பட்டன.
31.03.2019 க்கு முன்னர் அடையாளம் காணப்பட்ட சுமார் 18.85 லட்சம் மின்சாரம் இல்லாத குடும்பங்கள் இத்திட்டத்தின் கீழ் பயனடைந்ததாக அசாம், சத்தீஸ்கர், ஜார்க்கண்ட், கர்நாடகா, மணிப்பூர், ராஜஸ்தான் மற்றும் உத்தரப்பிரதேசம் ஆகிய ஏழு மாநிலங்கள் தெரிவித்துள்ளன. ஆரம்பத்தில் மின்சார இணைப்புக்கு விருப்பம் தெரிவிக்காத இந்த குடும்பங்கள் பின்னர் அதை விரும்பி ஏற்றுக்கொண்டன.
தீன்தயாள் உபாத்யாயா கிராம ஜோதி யோஜனா  உடன் இந்த பயணம் தொடங்கியது. கிராமங்களில் அடிப்படை மின்சார உள்கட்டமைப்பை உருவாக்குவதை இது நோக்கமாக கொண்டிருந்தது. கிராமப்புறங்களில் மின்சக்தியின் தரம் மற்றும் நம்பகத்தன்மையை மேம்படுத்துவதற்காக தற்போதுள்ள உள்கட்டமைப்பை வலுப்படுத்துதல் மற்றும் மேம்படுத்துதல் மற்றும் தற்போதுள்ள ஃபீடர்கள்/விநியோக மின்மாற்றிகளின் அளவீடு ஆகியவை இத்திட்டத்தின் எண்ணமாக இருந்தது.
எதிர்வரும் பாதை திட்டத்தின் நிர்ணயிக்கப்பட்ட குறிக்கோள்கள் அடையப்பட்டாலும், 24x7 தரமான மின்சாரம் அனைவருக்கும் வழங்குவதற்கான பணியை சௌபாக்கியா தொடர்ந்தது. அனைத்து மாநிலங்களும் மின்சாரம் வழங்கப்படாத குடும்பங்களை அடையாளம் காணவும், பின்னர் அவர்களுக்கு மின் இணைப்புகளை வழங்கவும் அந்தந்த மாநிலங்களில் சிறப்பு பிரச்சாரங்களைத் தொடங்குமாறு கேட்டுக்கொள்ளப்பட்டுள்ளன. இதற்காக பிரத்தியேக கட்டணமில்லா தொலைபேசி வசதியும் தொடங்கப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1757927
சிறப்பு சேவைகள் மற்றும் கட்டுரைகள்
டாக்டர் பி.ஆர். அம்பேத்கர் அவர்களின் 132-வது பிறந்த தின விழா
டாக்டர் பி.ஆர். அம்பேத்கர் அவர்களின் 132-வது பிறந்த தின விழா சென்னை துறைமுகத்தில் 14.04.2022 அன்று கோலாகலமாக கொண்டாடப்பட்டது.
சென்னை துறைமுக ஆணையத்தின் தலைவர் திரு. சுனில் பாலீவால், ஐ.ஏ.எஸ்., மற்றும் துணைத்தலைவர் திரு எஸ். பாலாஜி அருண்குமார் ஐ.ஆர்.டி.எஸ், ஆகியோர்கள் துறைமுக வளாகத்தில் உள்ள ஆங்கர் கேட் கட்டிடத்தில் அமைந்திருக்கும் டாக்டர் பி.ஆர். அம்பேத்கர் அவர்களின் திரு.உருவச்சிலை மற்றும் அன்னாரின் திருவுருவப் படத்திற்கு மலர் தூவி மரியாதை செலுத்தினார்கள். மற்றும் துறைமுகத்தின் உள்ளே சென்டர் பெர்த்தில் அமைந்திருக்கும் டாக்டர் பி.ஆர். அம்பேத்கர் அவர்களின் மார்பளவு சிலைக்கு மாலை அணிவித்தனர். சென்னை துறைமுக ஆணையத்தின் துறைத் தலைவர்கள், உயர் அதிகாரிகள், பணியாளர்கள் மற்றும் பல்வேறு முக்கிய பிரமுகர்கள் தொழிற்சங்கத்தினர் நிகழ்ச்சியில் பங்கேற்றனர்.
மேற்கண்ட தகவலை செயலாளர் சென்னைத் துறைமுகம் இன்று வெளியிட்டுள்ள பத்திரிகை செய்திக் குறிப்பில் தெரிவிக்கப்பட்டுள்ளது
ரெயில்வே அமைச்சகம்
பொது முடக்கத்திற்கு முன்னர் இருந்ததைப் போல ரயில் புறப்படுவதற்கு 30 நிமிடங்களுக்கு முன்னர் இரண்டாவது முன்பதிவு பயணிகளின் பட்டியல் வெளியிடப்படும்
பயணச்சீட்டு பதிவு வசதி ஆன்லைனிலும், பயணச்சீட்டு மையங்களிலும் இரண்டாவது முன்பதிவு பட்டியல் வெளியிடப்படும் முன்வரை கிடைக்கும்
இந்திய ரயில்வே வரும் 10ஆம் தேதி முதல், முன்பு இருந்ததை போல, இரண்டாவது முன்பதிவு பட்டியலை வெளியிட முடிவு செய்துள்ளது.
கொவிட் காலத்திற்கு முன்பு, ரயில் புறப்படுவதற்கு 4 மணி நேரம் முன்பு முதல் முன்பதிவு பட்டியல் தயார் செய்யப்படும். இதனை அடுத்து இரண்டாவது பட்டியல் தயார் செய்யும் வரை காலியான இடங்கள் ஆன்லைன் மூலமாகவோ, பயணச்சீட்டு மையங்கள் வாயிலாகவோ நிரப்பப்படும்.
இரண்டாவது பட்டியல் ரயில் புறப்படுவதற்கு ஐந்து நிமிடங்களிலிருந்து அரைமணி நேரத்திற்குள் தயாரிக்கப்படும். பயணிகள் ஏற்கனவே முன்பதிவு செய்த சீட்டுகளை இந்த காலத்திற்குள் ரத்து செய்து கொள்ளலாம்.
எனினும் இந்த கொரோனா நோய்த்தொற்றின் காரணமாக, ரயில் புறப்படுவதற்கு இரண்டு மணி நேரம் முன்பு இரண்டாம் பட்டியல் தயார் செய்யப்பட்டது.
மண்டல ரயில்வேக்களின் கோரிக்கையை ஏற்றும், பயணிகளின் வசதியை கருத்தில் கொண்டும், வரும் பத்தாம் தேதி முதல் முன்பைப் போலவே ரயில் புறப்படுவதற்கு குறைந்தது 30 நிமிடங்கள் முன்னதாக இரண்டாவது முன்பதிவு பட்டியல் தயார் செய்யப்படும் இன்று அறிவிக்கப்பட்டுள்ளது.
இதேபோல் இரண்டாவது முன்பதிவு பட்டியல் வெளியிடப்படுமுன், ஆன்லைனிலும், பயணச்சீட்டு மையங்களிலும் பயணச்சீட்டை பதிவு செய்து கொள்ளலாம்.
------
(Visitor Counter : 188
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 198.20 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 1,15,212 கொவிட் சிகிச்சை பெறுபவர்கள் எண்ணிக்கை 0.26 சதவீதமாக உள்ளது.
குணமடைந்தோர் விகிதம் தற்போது 98.53 சதவீதம்
கடந்த 24 மணி நேரத்தில் 15,394 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,29,07,327 என அதிகரித்துள்ளது.
கடந்த 24 மணி நேரத்தில் 16,159 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 3.56 சதவீதம் ஆகும்
வாராந்திர பாதிப்பு விகிதம் 3.84 சதவீதம் ஆகும்
இதுவரை மொத்தம் 86.49 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 4,54,465 கொவிட் பரிசோதனைகள் செய்யப்பட்டுள்ளன. மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1839446
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
தூய்மை இந்தியா நகர்ப்புற இயக்கம்- 2.0, 'பிளாஸ்டிக் கழிவுகள் மேலாண்மை ' குறித்த உரையாடலுக்கு ஏற்பாடு
தூய்மை இந்தியா நகர்ப்புற இயக்கம்- 2.0, வீட்டுவசதி மற்றும் நகர்ப்புற விவகார அமைச்சகத்தின் கீழ், ஜூலை 29 அன்று, 'பிளாஸ்டிக் கழிவுகள் மேலாண்மை ' என்ற தலைப்பில் தேசிய கற்றல் வெபினார் தொடரின் நான்காவது அமர்வுக்கு ஏற்பாடு செய்தது. இந்த அத்தியாயத்தின் நோக்கம், 'குப்பையில்லா நகரங்களை' உருவாக்கும் திட்டத்தின் இலக்கை அடைய, பிளாஸ்டிக் கழிவுகளை திறம்பட நிர்வகிக்க வேண்டியதன் அவசியத்தைப் பற்றிய விவாதங்களைத் தூண்டுவதாகும்.
பிரதமர் திரு நரேந்திர மோடி தமது ' மனதின் குரல் ' தொடரின் மூலம் நாட்டு மக்களிடையே பேசும் போது, பிளாஸ்டிக் மாசுபாட்டைக் கூட்டாக எதிர்த்துப் போராடவும், தூய்மையை வாழ்க்கை முறையாகக் கடைப்பிடிக்கவும் குடிமக்கள் ஒன்றிணைவதன் அவசியத்தை மீண்டும் மீண்டும் வலியுறுத்தியுள்ளார்.
ஒருமுறை மட்டுமே பயன்படுத்தும் பிளாஸ்டிக்கை ஒழிப்பதற்கான முதல் அறிவிப்பு ஆகஸ்ட் 15, 2019 அன்று பிரதமரால் வெளியிடப்பட்டது, மேலும் அவரது 'மனதின் குரல்' உரையின் போது மீண்டும் மீண்டும் வலியுறுத்தப்பட்டது. மகாத்மா காந்தியடிகளின் 150வது பிறந்தநாளை முன்னிட்டு, ஒருமுறை பயன்படுத்தும் பிளாஸ்டிக்கிற்கு எதிரான தேசிய இயக்கத்திற்கு பிரதமர் மோடி அழைப்பு விடுத்தார். மகாத்மா காந்தியின் 150வது ஆண்டு விழாவைக் கொண்டாடும் போது, திறந்தவெளி கழிப்பிடம் இல்லாத இந்தியாவை அவருக்கு அர்ப்பணிப்போம், பிளாஸ்டிக் இல்லாத இந்தியாவை உருவாக்குவதற்கான வெகுஜன இயக்கத்தைத் தொடங்குவோம்... காந்திஜியின் பிறந்தநாள் உத்வேகமாக அமையட்டும். நாம் அனைவரும் ஒருமுறை பயன்படுத்தும் பிளாஸ்டிக்கை ஒழிக்க வேண்டும் என்று அவர் அழைப்பு விடுத்தார்.
அதன் பிறகு, இந்திய நகரங்களும் மாநிலங்களும் ஜூலை 1, 2022 முதல் ஒருமுறை பயன்படுத்தும் பிளாஸ்டிக் தடையை அமல்படுத்த நடவடிக்கை எடுத்துள்ளன. தடை அமல்படுத்தப்பட்டு கிட்டத்தட்ட ஒரு மாதத்திற்குப் பிறகு, பிளாஸ்டிக் கழிவுகளை நிர்வகிப்பதில் மேற்கொள்ளப்பட்டு வரும் முன்னேற்றம் குறித்து ஆய்வு செய்யப்பட்டது.
செல்வி. ஸ்வச் பாரத் மிஷன் நகர்ப்புற, வீட்டுவசதி மற்றும் நகர்ப்புற விவகார அமைச்சகத்தின் இணைச் செயலாளரும், தேசிய தூய்மை இந்தியா இயக்க இயக்குநருமான செல்வி ரூபா மிஸ்ரா, சுற்றுச்சூழல், வனங்கள் மற்றும் காலநிலை மாற்ற அமைச்சகத்தின் இயக்குனர் டாக்டர் சத்யேந்திர குமார், சண்டிகர் மாநகராட்சி ஆணையர் செல்வி அனிந்திதா மித்ரா உள்ளிட்டோர் இதில் கலந்து கொண்டனர்.
மேலும் விவரங்களுக்கு இந்த ஆங்கில செய்திக்குறிப்பை காணவும் : https://www.pib.gov.in/PressReleasePage.aspx?PRID=1846448
எரிசக்தி அமைச்சகம்
மத்திய அரசு அலுவலகங்கள், முன்கூட்டியே பணம் செலுத்தும் சீர்மிகு மின்சார கணக்கீட்டு கருவிகளுக்கு மாற எரிசக்தி அமைச்சகம் வலியுறுத்தல்
மத்திய அமைச்சகங்களின் கட்டுப்பாட்டில் இயங்கும் அனைத்து நேரடி நிறுவனங்களும் முன்கூட்டியே பணம் செலுத்தும் சீர்மிகு மின்சார கணக்கீட்டு கருவிகளுக்கு மாற முன்னுரிமை வழங்கப்படுவதை உறுதி செய்யுமாறு அனைத்து மத்திய அமைச்சகங்களுக்கும் எரிசக்தி அமைச்சகம் அறிவுறுத்தியுள்ளது.
அனைத்து அரசுத் துறைகளிலும் இந்த புதிய முறை பின்பற்றப்படுவதன் மூலம் முறையான எரிசக்தியின் பயன்பாடு ஊக்குவிக்கப்படுவதுடன், தனியார் மின் விநியோக நிறுவனங்கள், நிதி நிலைத் தன்மையின் பாதையில் மீண்டும் செல்வதை உறுதிப்படுத்த முடியும். மேலும், இதுபோன்ற முன்கூட்டியே பணம் செலுத்தும் அமைப்பு முறைகளுக்கு இது ஓர் முன்னுதாரணமாகத் திகழும்.
மின் விநியோகத் துறையின் செயல்பாட்டு செயல் திறன் மற்றும் நிதி நிலைத்தன்மையை மேம்படுத்துவதற்காக சீர்திருத்தங்களின் அடிப்படையில் பயன்சார்ந்த புதுப்பிக்கப்பட்ட மின் விநியோகத் திட்டத்திற்கு இந்திய அரசு அனுமதி அளித்துள்ளது. தற்போது இயங்கி வரும் தனியார் மின் விநியோக நிறுவனங்களின் செயல்பாட்டு செயல் திறனையும், நிதி நிலைத் தன்மையையும் மேம்படுத்த இந்தத் திட்டம் முடிவு செய்துள்ளது. இதன் மிக முக்கிய இடையீடாக, வேளாண் நுகர்வோர் தவிர அனைத்து மின்சார நுகர்வோருக்கும் சீர்மிகு மின்சார கணக்கீட்டு கருவியை பல்வேறு கட்டங்களில் பொருத்தத் திட்டமிடப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1745149
----
(Visitor Counter : 171
சிறப்பு சேவைகள் மற்றும் கட்டுரைகள்
பிரதமரின் மனதின் குரல் நிகழ்ச்சியை மத்திய இணையமைச்சர் திரு. எல்.முருகன் திருவள்ளூர் மக்களுடன் இணைந்து கேட்கிறார்
பிரதமரின் 98-வது மனதின் குரல் நிகழ்ச்சியின் வானொலி உரையை மத்திய தகவல் ஒலிபரப்பு, மீன்வளம், கால்நடை பராமரிப்பு மற்றும் பால்வளத்துறை இணையமைச்சர் திரு. எல்.முருகன், திருவள்ளூர் மாவட்டத்தின் மனவாளன் நகர் மக்களுடன் இணைந்து கேட்க உள்ளார்.
பிரதமர் நரேந்திர மோடி, நாட்டு மக்களுடன் உரையாடும், மன் கீ பாத் எனப்படும் மனதில் குரல் நிகழ்ச்சி மாதந்தோறும், கடைசி ஞாயிற்றுக் கிழமைகளில் வானொலியில் ஒலிபரப்பப்படுகிறது.
அந்த வரிசையில் பிப்ரவரி 26ம் தேதியான நாளை காலை 11 மணிக்கு பிரதமரின் 98-வது மனதின் குரல் நிகழ்ச்சி, வானொலியில் ஒலிபரப்பாகிறது. இதனை மத்திய தகவல் ஒளிபரப்பு, மீன்வளம், கால்நடை பராமரிப்பு மற்றும் பால்வளத்துறை இணையமைச்சர் திரு. எல்.முருகன், திருவள்ளூர் மாவட்டத்தின் மனவாளன் நகர் மக்களுடன் இணைந்து கேட்க உள்ளார். மனவாளன் நகரில் உள்ள மாஸ் வி7 & மார் வி6 திருமண அரங்கத்தில் இதற்கான ஏற்பாடுகள் செய்யப்பட்டுள்ளன.